เรื่องร้องเรียน: บ้าน52/23ยังคงจอดรถกีดขวางล้ำเข้ามาในช่องทางเดินรถตามภาพ โดยนำรถหลายคันสลับเปลี่ยนกันมาจอด จองที่จอดบนทางสาธารณะเป็นที่จอดรถส่วนตัวในลักษณะนี้นานเป็นหลายสัปดาห์นานเป็นเดือนเป็นประจำมาปีกว่าแล้ว ร้องเรียนมาปีกว่าเช่นกัน ขนาดเมื่อวานมีเจ้าหน้าที่ตำรวจจราจรได้ส่งข้อความพร้อมภาพผ่านระบบร้องดรียนว่ามาดำเนินการตามกฎหมายแล้ว แต่บ้านดังกล่าวก็ยังมิได้เคารพกฎหมาย เจตนาที่จะฝ่าฝืนใช้ทางสาธารณะเป็นที่จอดรถส่วนตัว โดยไม่คำนึงถึงความสะดวกและปลอดภัยในการใช้รถสัญจรของผู้อื่น กรุณาเร่งดำเนินการตามอำนาจหน้าที่ตามพรบ.จราจรทางบก2522 ม.59 และม.140 อย่างเคร่งครัด เนื่องจากผิดตามม.57(15)และป.อาญา ม.385 และไม่เคารพกฎหมาย ใช้สิทธิเกินส่วน
การดำเนินการของเจ้าหน้าที่: เรียนท่านผู้แจ้งข้อมูล สน.พหลโยธิน ได้ดำเนินการตรวจสอบบริเวณดังกล่าวพบรถจอดกีดขวางการจราจร จึงได้ดำเนินการจับกุมจำนวน 1 ราย
ความเห็นของผู้แจ้ง: ขอบคุณมากและประทับใจมากค่ะ ที่ทางเจ้าหน้าที่ตำรวจจราจรสน.พหลโยธิน กวดขันและบังคับใช้กฎหมายอย่างรวดเร็วมาก เป็นความหวังให้ประชาชนค่ะว่าตำรวจน้ำดียังมีอีกมากและคงจะทำให้ประเทศชาติและสังคมอยู่กันอย่างเป็นระเบียบ สงบ เรียบร้อยและเป็นธรรม เพราะเจ้าหน้าที่คอยดูแลและกวดขันให้ทุกคนปฏิบัติตามกฎหมายอย่างเป็นธรรมสมกับเป็นผู้พิทักษ์สันติราษฎร์...ขอบคุณมากอีกครั้งค่ะ
พื้นที่: แขวงจอมพล เขตจตุจักร กรุงเทพมหานคร